H.C. Reedtz

Holger Christian Reedtz (1800–1857) var en dansk diplomat og  minister.

Reedtz ble student i 1818 og fikk universitetets gullmedalje for en historisk avhandling i 1821. Han studerte senere også astronomi. I 1847 ble han medlem av Viborg stenderforsamling og i 1848 fikk han en stilling i utenriksministeriet. Han deltok i våpenstillstandsforhandlingene i Malmø i mai-juni 1848 og en selvstendig avslutning av forhandlingene i Berlin i 1849 vakte en del misnøye blant de nasjonalliberale ministrene, (Reedtz var helstatsmann), men ikke mer enn at han deltok ved fredsslutningen i 1850.

I august 1850 ble han utenriksminister i Regjeringen Moltke II og fortsatte i Regjeringen Moltke III inntil 18. oktober 1851.

Reedtz innehadde Storkors av Dannebrogordenen.

 Se også 
 Ejderpolitikken

 Referanser 

 Eksterne lenker 
 H.C. Reedtz i Dansk Biografisk Leksikon 

Kategori:Danske utenriksministre
Kategori:Storkors av Dannebrogordenen
Kategori:Medlemmer av Det kongelige danske Selskab for Fædrelandets Historie
Kategori:Personer fra Odense